Lugaid Riab nDerg

**Lugaid Riab nDerg** ("crvenoprugasti") ili **Réoderg** ("Crveno nebo"), bio je jedan od sinova tri *[[findemna|findemne]]*, sinova-trojki Eochu Feidlecha, odnosno, prema irskim srednjovjekovnim legendama i tradiciji, veliki kralj Irske.

Začet je incestuoznim činom. Noć prije nego što su se *findemna* - Bres, Nár i Lothar - borili protiv svog oca u bitci kod Druimm Criaicha, njihova sestra Clothru, uplašena da će braća umrijeti bez nasljednika, ih je svu trojicu zavela, i poslije se rodio sin Lugaid,. Nadimak dolazi od dvije crvene pruge - na vratu i struku - koji ga je dijelio natroje: iznad vrata je sličio Náru; od vrata do struka Bresu; a od struka nadolje Lotharu. Incest se nastavio i od strane samog Lugaida: spavao je sa svojom majkom Clothru, te se tako začeo Crimthann Nia Náir. 

*[[Lebor Gabála Érenn]]* navodi kako je na prijestolje došao poslije petogodišnjeg interregnuma (šestogodišnjeg prema *[[Annals of the Four Masters]]*) nastalog po smrti svog prethodnika Conaire Móra. Njegov poočim je postao ulsterski heroj Cúchulainn; kada je Lia Fáil (krundibeni kamen na Tari) odbio zapjevati kada je na njega zasjeo Lugaid, Cuchulainn ga je mačem razbio na dva dijela. On više nikada nije zapjevao osim pod Connom od Sto Bitaka.

Supruga mu je bila Derbforgaill, kćer kralja Lochlanna (Skandinavija); ona se u Cúchulainna zaljubila iz daljine te zajedno sa sluškinjom došla u Irsku u obliku para labudova, vezanih zlatnim lancem, kako bi kao pronašla. Cúchulainn i Lugaid su bili u Loch Cuanu (Strangford Lough) i vidjeli ih kako lete. Cúchulainn ih je na Lugaidov poziv gađao praćkom; kamen je pogodio Derbforgaill i prošao kroz matericu, i obje žene su pale u jezero u ljudskom obliku. Cúchulainn je spasio Derbforgaillin život tako što je isisao kamen iz nje; ona mu izjavila ljubav, ali pošto je sisanjem prekršen *[[geis]]* ili tabu nije se mogla udati za njega. Umjesto toga ju je dao Lugaidu. Njih dvoje su se vjenčali i dobili djecu. 

Jednog dana usred ciče zime, Ulsterci su sagradili stupove od snijega, a ulsterske žene su se natjecale koja će urinirati dublje u stupove i tako sebe učiniti najpoželjnijim mušakrcima. Derbforgaillin urin je došao do tla, i druge žene su je zbog ljubomore napale, iskopale joj oči, te odrezale nos, uši i kosu. Lugaid je vidio da se snijeg na vrhu kuće nije otopio, i shvatio je da mu je žena blizu smrti. On i Cúchulainn su tamo požurili, ali je Derbfogaillin je umrla prije nego što su došli. Lugaid je umro od tuge. Cúchulainn ih je oboje osvetio razbivši kuću u koju su se sklonile žene, i ubio nih 150.

Postoji alternativna verzija priče o Lugaid Réodergu, prema kojoj ga je smrt snašla od ruku *Trí Rúadchinn Laigena* ili "Tri Crvena od Laigina" također poznatih kao ubice Conaire Móra. Lucius Gwynn pretpostavlja da se taj događaj odnosio na ranijeg kralja Tare po imenu Lugaid Réoderg, odnosno da je došlo do zbrke sa zasebnom i manje važnom ličnošću iz Ulsterskog ciklusa povezanog sa Cúchulainnom. 

T. F. O'Rahilly, s druge strane, vjeruje da je nadimak *Riab nDerg* jednostavna korupcija ranijeg *Réoderg*, što je značilo "od crvenog neba", i ne vjeruje da je u pitanju zasebna legendarna ličnost. O'Rahillyjeva teza je da je Lugaid Riab nDerg još jedna inkarnacija herojske mitsko-historijske ličnosti Lugaida, blisko povezane sa prahistorijskim Érainnima, odnosno stanovništvom iz kasnog Željeznog doba čiji su pripadnici u irskim legendama bili najstariji kraljevi Tare, a među kojima se nalazi i Lugaidov prethodnik Conaire Mór. O'Rahilly je vjerovao da je Lugaid Riab nDerg dvojnik ličnosti po imenu Lugaid mac Con Roí, čiji je alternativni nadimak *mac Trí Con* "sin tri psa", i koji je u mnogim značajkama gotovo identičan Lugaid Mac Conu. Posljednji od njih, poznat kao Mac Con "Psov sin", je kralj Érainna koji odgovara Conaire Móru. Drugi je Cú Roí mac Dáire ili Dáire, otac Lugaida mac Con Roíja. 'Četvrti' Lugaid i 'predak' Mac Cona je bio Lugaid Loígde.

Ovisno o izvorima vladao je dvadeset, dvadeset pet ili dvadeset šest godina. *Lebor Gabála * navodi da je vladao u doba rimskog cara Klaudija (41-54. ne.). Kronologija Keatingove *[[Foras Feasa ar Éireann]]* mu vladavinu datira u period 33-13. pne., a *[[Annals of the Four Masters]]* u period 33-9. pne.

## Izvori